[bookmark: _Hlk486580450]                        [image: ]
R E P U B L I K A    H R V A T S K A
VARAŽDINSKA ŽUPANIJA
GRAD VARAŽDINSKE TOPLICE
GRADSKO VIJEĆE
KLASA: 363-01/26-01/73
URBROJ: 2186-26-01-26-1
Varaždinske Toplice,               2026.

[bookmark: _Hlk54933191]	Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05.,109/07., 36/09, 129/08., 36/09., 150/11., 144/12., 19/13., 137/15., 123/17., 98/19. i 144/20.), članka 31. stavka 3. Zakona o postupanju s nezakonito izgrađenim zgradama („Narodne novine“ broj 86/12., 143/13., 65/17.,14/19. i 48/26.), članka 31. Statuta Grada Varaždinskih Toplica („Službeni vjesnik Varaždinske županije“ broj 10/21.) i članka 26. Poslovnika o radu Gradskog vijeća Grada Varaždinskih Toplica („Službeni vjesnik Varaždinske županije“ broj 7/13., 26/13.,  4/18., 83/19., 10/21., 71/21., 89/21. – pročišćeni tekst i 102/22.), Gradsko vijeće Grada Varaždinskih Toplica na sjednici održanoj               2026. godine donosi

P R O G R A M
korištenja sredstava naknade za zadržavanje
nezakonito izgrađenih zgrada u prostoru na području
Grada Varaždinskih Toplica u 2027. godini

Članak 1.

	Ovim Programom utvrđuje se namjensko trošenje dijela od 30 posto sredstava naknade za zadržavanje nezakonito izgrađenih zgrada u prostoru ostvarene u 2027. godini, a koji je udio prihod proračuna jedinice lokalne samouprave na čijem se području nezakonito izgrađena zgrada nalazi.

Članak 2.

Prihod ostvaren u visini od trideset posto od sredstava naknade za zadržavanje nezakonito izgrađenih zgrada u prostoru na području Grada Varaždinskih Toplica u 2027. godini planiran u visini 5.000,00 eura, utrošit će se na rashode izrade prostornih planova i upravljanja imovinom i legalizacije objekata, a u skladu s namjenom utvrđenom člankom 31. stavak 3. Zakona o postupanju s nezakonito izgrađenim zgradama („Narodne novine“ broj 86/12., 143/13., 65/17., 14/19. i 48/26.).
Ukoliko prihodi ne budu ostvareni u planiranom iznosu ili ukoliko isti ne budu utrošeni u planiranu svrhu, neutrošena sredstva ili višak prenjeti će se u proračun za iduću godinu s istom, zakonski definiranom namjenom. 

Članak 3.

[bookmark: _Hlk54935117]	Ovaj Program stupa na snagu osmog dana od dana objave u „Službenom vjesniku Varaždinske županije“, a primjenjuje se od 01. siječnja 2027. godine. 


	PREDSJEDNIK
	GRADSKOG VIJEĆA

	  Josip Hajduk, bacc. ing. aedif.



O B R A Z L O Ž E N J E


	Zakonom o postupanju s nezakonito izgrađenim zgradama („Narodne novine“ broj 86/12., 143/13., 65/17., 14/19. i 48/26. – u daljnjem tekstu: Zakon) propisana je obveza plaćanja naknade za zadržavanje nezakonito izgrađene zgrade u prostoru (u daljnjem tekstu: naknada) u postupku prije donošenja rješenja o izvedenom stanju.
	
Člankom 31. Zakona utvrđeni su uvjeti i način korištenja sredstava prikupljenih s osnove naknade, a trideset posto sredstava naknade prihod su proračuna jedinice lokalne samouprave na čijem se području nezakonito izgrađena zgrada nalazi, a koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave.

Navedenih 30 posto sredstava koja su prihod Grada Varaždinskih Toplica, planiranih u iznosu od 5.000,00 eura, utrošit će se na rashode upravljanja imovinom i legalizacijom objekata planiranih, te na rashode kapitalnog projekta Prostorno planiranje i transformacija, izrada planova nove generacije na Izvoru financiranja 435 – Prihodi za posebne namjene – naknada za nezakonito izgrađene zgrade u prostoru, a u skladu s namjenom utvrđenom stavkom 3. članka 31. Zakona.

Ukoliko planirana sredstva ne budu ostvarena u navedenom iznosu ili ukoliko ista ne budu utrošena u planiranu svrhu, prenjeti će se u proračun za iduću godinu. 

[bookmark: _Hlk54935228]Sukladno navedenom, predlaže se Gradskom vijeću da korištenjem ovlasti iz članka 31. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.), pristupi usvajanju ovog Programa.

